শমিন্দা ইরঙ্গা
রানাবীরা মুদিয়ানসেলাগে শমিন্দা ইরঙ্গা (সিংহলি: ශාමින්ද එරංග; জন্ম: ২৩ জুন, ১৯৮৬) চিল এলাকায় (কলম্বো থেকে ৮০ কিমি দূরে) জন্মগ্রহণকারী শ্রীলঙ্কান ক্রিকেটার। সেন্ট মেরি’জ কলেজের সাবেক ছাত্র শমিন্দা শ্রীলঙ্কা জাতীয় ক্রিকেট দলের অন্যতম সদস্য হিসেবে টেস্ট ম্যাচ, একদিনের আন্তর্জাতিক ও টুয়েন্টি২০ আন্তর্জাতিকে অংশগ্রহণ করছেন। পাশাপাশি ঘরোয়া ক্রিকেট লীগে চিল ম্যারিয়ান্সের হয়েও খেলছেন। ক্রিকেট খেলায় তিনি মূলতঃ ডানহাতি মিডিয়াম ফাস্ট বোলার। এছাড়াও দলের প্রয়োজনে ডানহাতি ব্যাটসম্যানের ভূমিকায়ও অবতীর্ণ হন তিনি।